આ અવસરે પોતાના અધ્યક્ષિય ઉદ્બોધનમાં ગુજરાતનાં મુખ્યમંત્રી શ્રી વિજયભાઈ રૂપાણીએ સન્માનિત પત્રકારોને અને વિશ્ર્વસંવાદ કેન્દ્રને અભિનંદન પાઠવ્યાં હતા. તેઓએ કહ્યું હતું કે, વિશ્ર્વની સૌથી મોટી લોકશાહી આપણા દેશમાં છે ત્યારે મીડિયા પણ પોતાનું કાર્ય નિરપેક્ષ ભાવથી કરે એ માટે એની સાથે સંવાદ પણ જરૂરી છે અને દૃષ્ટિથી નારદ જયંતિના માધ્યમથી મીડિયાના લોકો સાથે સંવાદ થાય, રાષ્ટ્ર ચિંતન થાય એ માટે પણ વિશ્ર્વ સંવાદ કેન્દ્રને અભિનંદન આપું છું. ૧૯૨૫થી જ્યારે સંઘની સ્થાપના થઈ ત્યારથી આજ સુધી સંઘના વિષયમાં અનેક ચર્ચાઓ થતી આવી છે. પણ સંઘે વિચલિત થયા વગર પોતાનું કામ ચાલુ રાખ્યું છે. સંઘે અનેક ક્ષેત્રોમાં કાર્ય કરે છે જેમાંથી એક વિશ્ર્વ સંવાદ કેન્દ્ર છે.